OpenLLM-France/wikimedia huggingface dataset:
# Passerell de Warsangli

El passerell de Warsangli (Linaria johannis) és una espècie d'ocell de la família dels fringíl·lids (Fringillidae) del mateix gènere que el passerell comú, habitual als Països Catalans.

## Descripció

* Fa uns 13 cm de llargària, amb potes i bec gris.
* El mascle és gris pel dors i blanquinós per les parts inferiors. Capell, clatell i costats del coll de color gris. Flancs ocres. Ala i cua negres amb bandes alars blanques.Carpó bru rojenc amb vires més fosques.
* Femella similar al mascle, amb colors més apagats.

## Hàbitat i distribució

Habita boscos i zones de matoll de les muntanyes de la regió de Warsangli, al nord de Somàlia.

## Reproducció

La femella fa el niu sobre un matoll, generalment espinós, amb herbes, folrant-lo de pels d'animal. Allí pon quatre ous de color blanc blavenc amb taques brunes. Els pollets naixen als tretze dies i són alimentats pels pares amb llavors fresques i petits insectes. Freqüentment fan dues postes anuals.

## Referències

* ↑ «Passerell de Warsangli». Cercaterm. TERMCAT, Centre de Terminologia. Rev. 10/04/2022(català)
* ↑ Fitxa del passerell de Warsangli a Birdlife International Rev. 09/10/2013 (anglès)
# Estat Català (desambiguació)

«Estat Català» té aquests significats:
* Estat Català o República Catalana, objectiu a què tendeix la lluita política d'una part del moviment independentista català
* Estat Català, partit polític independentista i de combat nacionalista de Catalunya fundat pel coronel Francesc Macià l'any 1922
* Estat Català-Partit Proletari (EC-PP), partit polític comunista resultant de l'escissió del sector més obrerista i esquerrà d'Estat Català el 1932
# FTN

FTN té els següents significats:
* Foment del Treball Nacional, organització patronal de Catalunya
* Fuji Television Network, cadena de televisió comercial del Japó
* FidoNet Technology Network, tecnologia usada per la xarxa FidoNet
# Tanimuca-retuarã

El tanimuca-retuarã (Wejeñememajã oka y Ũp̵airã oka) és una llengua ameríndia que pertanyia al grup oriental de la família de les llengües tucanes. És parlada a l'Amazònia, al sud-est de Colòmbia al llarg dels rius Guacayá, Mirití, Oiyaka, Popeyaca i Apaporis per uns 300 tanimuca i 200 letuama, considerats com a grups ètnics distints.

## Fonologia
### Vocals

| | Anterior | Central | Posterior |
| Tancada | i i | | u u |
| Mitjana | e e | | o o |
| Oberta | | a a | |

### Consonants

| | | Bilabial | Dental | Palatal | Velar | Glotal |
| Oclusives | Sordes | ᵽ p/f | t t | | k k | ʔ ʔ |
| Oclusives | Sonores | b b | d d | j dʲ | | |
| Fricatives | Fricatives | | s s | | | h h |
| Líquides | Líquides | | r r | | | |
| Semivocals | Semivocals | w w | | | | |

## Referències

* ↑ Key (1979), Ruhlen (1987) citats a Strom 1992, p. 1; Aikhenvald 1996, p. 111 note 16.
* ↑ Lewis, M. Paul, Gary F. Simons, and Charles D. Fennig (eds). «Tanimuca». A: Ethnologue: Languages of the World, Seventeenth edition. Dallas, Texas: SIL International, 2013.
* ↑ Strom 1992, p. 1.

## Bibliografia

* Aikhenvald, Alexandra Y. «Areal Diffusion in Northwest Amazonia: The Case of Tariana». Anthropological Linguistics, 38, 1996, pàg. 73-116.
* Strom, Clay. Retuarã Syntax. Dallas: Summer Institute of Linguistics, 1992, p. 227 (Studies in the Languages of Colombia). ISBN 0-88312-181-6.
* Eraso, Natalia. Gramática tanimuka, una lengua de la Amazonía colombiana. Université Lumière Lyon 2, 27 maig 2015.
* Huber, Randall Q.; Reed, Robert B. Vocabulario comparativo. Palabras selectas de lenguas indígenas de Colombia. Bogota: Instituto Lingüístico de Verano, 1992, p. 387. ISBN 958-21-0037-0.
# Mas del Creus

El Mas del Creus és un mas del municipi de Reus (Baix Camp) protegit com a bé cultural d'interès local, situat al passeig de la Boca de la Mina i a l'oest del camí de la Bassa Nova. També se'l coneix com a Mas del Torrecilla.

## Descripció

És un edifici aïllat que disposa de casa per als masovers. Les seves parets són estucades. Té planta baixa i dos pisos. La composició d'obertures és molt regular a les plantes dels pisos, i utilitza la mateixa unitat de finestra. L'edifici es troba rematat per una cornisa motllurada i per un ampit balustrat i d'obra. Els materials d'acabat de la façana són els estucats als murs i el terrat a les cobertes. L'accés a la finca es fa per un camí de plàtans molt grans, des del passeig de la Boca de la Mina.

## Referències

* ↑ Amigó, Ramon. Materials per a l'estudi dels noms de lloc i de persona, i renoms, del terme de Reus. Reus: Associació d'Estudis Reusencs, 1988, p. 591. ISBN 8486387655.
* ↑ «Mas de Creus». PatMapa. Generalitat de Catalunya. [Consulta: 14 setembre 2015].
# Sistema Generalitzat de Preferències

El Sistema Generalitzat de Preferències (SGP o GSP per les seves sigles en anglès), és un sistema formal d'exempció de les normes més generals de l'Organització Mundial del Comerç (OMC, anteriorment, l'Acord General sobre Aranzels Duaners i Comerç o GATT).
El principi de nació més afavorida (NMF), que obliga als països membres de l'OMC a tractar pitjor les importacions dels altres països membres de l'OMC del que tracten les importacions del seu soci comercial «més afavorit». En essència, el tracte NMF exigeix als països membres de l'OMC a tractar les importacions procedents dels altres països membres de l'OMC uniformement, és a dir, mitjançant la imposició d'aranzels iguals a ells.
En concret, el Sistema Generalitzat de Preferències eximeix els països membres de l'OMC del principi de NMF, per tal de reduir els aranzels per als països menys avançats, sense haver de realitzar també una reducció d'aranzels per als països rics.
Els objectius del Sistema Generalitzat de Preferències, «reciprocitat i la no discriminació a favor dels països en desenvolupament, incloses les mesures especials a favor de ser els països en desenvolupament menys avançats, han de ser:
* augmentar els seus ingressos d'exportació
* promoure la seva industrialització
* accelerar el ritme de creixement econòmic»

## Referències

* «UNCTAD Introduction to Generalized System of Preferences». Arxivat de l'original el 2009-03-18. [Consulta: 17 gener 2014]. Information from the UNCTAD about GSP programs in general.
* «U.S.». Arxivat de l'original el 2005-04-14. [Consulta: 17 gener 2014]. Introduction to the U.S. GSP program by the U.S. Trade Representative.
* «E.U. Generalised System of Preferences». Comissió Europea GSP esquemes.
* «Japan Generalized System of Preferences». Introducció al Japó del programe de GSP

## Vegeu també

* GATT
* Conferència de les Nacions Unides sobre Comerç i Desenvolupament
# Immunodeficiència primària

Les immunodeficiències primàries són trastorns en els quals una part del sistema immunitari no té o no funciona normalment. Per ser considerada com a primària, la causa de la deficiència immunitària no ha de ser secundària per se (és a dir, causada per una altra malaltia, tractament farmacològic, o exposició ambiental a toxines). La majoria d'immunodeficiències primàries són trastorns genètics; la majoria es diagnostiquen en nens menors d'un any, tot i que les formes més lleus poden no ser reconegudes fins a l'edat adulta. Aproximadament 1 de cada 500 persones neixen amb una immunodeficiència primària.

## Signes i símptomes

Els símptomes precisos depenen del tipus de defecte. Generalment, els símptomes i signes que condueixen al diagnòstic d'una immunodeficiència inclouen infeccions recurrents o persistents o retard en el desenvolupament, com a resultat de la infecció.

## Diagnòstic

Les proves bàsiques es realitzen quan se sospita l'existència d'una immunodeficiència ha d'incloure un recompte sanguini complet (que inclou el recompte de limfòcits i de granulòcits) i els nivells d'immunoglobulines (els tres tipus més importants d'anticossos: IgG, IgA i IgM).
Segons la malaltia sospitada, es realitzen altres proves.

## Referències

* 1 2 3 Lim MS, Elenitoba-Johnson KS «The Molecular Pathology of Primary Immunodeficiencies». The Journal of molecular diagnostics : JMD, 6, 2, 2004, pàg. 59–83. DOI: 10.1016/S1525-1578(10)60493-X. PMC: 1867474. PMID: 15096561.
* «Immunodeficiències primàries». Canal Salut. Generalitat de Catalunya.
# Ilir Përnaska

Ilir Përnaska (Tirana, 7 de maig de 1951) és un exfutbolista albanès de la dècada de 1970.
Fou 15 cops internacional amb la selecció albanesa.
Pel que fa a clubs, defensà els colors de Dinamo Tirana.

## Referències

* ↑ «Ilir Përnaska - national football team player». EU-Football.info, 01-01-2015. [Consulta: 1r gener 2015].
* ↑ Agron Kaja. «Të bësh futboll është sakrificë, por talenti e kthen atë në "art"» (en albanian). Gazeta Telegraf, 13-05-2011. Arxivat de l'original el 2012-03-24. [Consulta: 9 setembre 2011].
# FTPS

FTPS (comunament referit com FTP/SSL) és un nom usat per abastar un nombre de formes en les quals el programari File Transfer Protocol o FTP pot realitzar transferències de fitxers segures. Cada forma comporta l'ús d'una capa SSL/TLS sota el protocol estàndard FTP per xifrar els canals de control i/o dades. No s'ha de confondre amb el protocol segur de transferència de fitxers SFTP, el qual sol ser usat amb SSH.
L'ús més comú de FTP i SSL és:
* AUTH TLS o FTPS Explícit, nomenat pel comando emès per indicar que la seguretat TLS és obligatòria. Aquest és el mètode preferit d'acord amb el document RFC que defineix FTP sobre TLS. El client es connecta al port 21 del servidor i comença una sessió FTP sense xifrar de manera tradicional, però demana que la seguretat TLS sigui usada i realitza la negociació apropiada abans d'enviar qualsevol dada sensible.
* AUTH com està definit en el RFC 2228.
* FTPS Implícit és un estil antic, però encara àmpliament implementat en el qual el client es connecta a un port diferent (com per exemple el 990), i es realitza una negociació SSL abans que s'enviï qualsevol ordre FTP.

## Canals de dades

La comunicació pot ser o no ser xifrada al canal de comandaments, al canal de dades, o més sovint en tots dos. Si el canal d'ordres no es xifra, es diu que el procotol està usant un canal de comandaments en clar (CCC). Si el canal de dades no està xifrat, es diu que el protocol usa un canal de dades en clar (CDC).

## Vegeu també

* File Transfer Protocol
* SSH file transfer protocol
* TFTP

## Enllaços externs

* RFC 4217 - Assegurant FTP amb TLS (en anglès).
# Mas del Fideuer

El Mas del Fideuer és una masia de Reus (Baix Camp) situada al Burgar, a l'oest de la via de la Selva, vora la partió del terme d'aquell poble amb el terme de Reus.

## Descripció

És una construcció de planta quadrada i volum senzill, amb dues plantes d'alçada. La coberta té un terrat a la catalana i badalot. La façana principal s'ordena amb un eix vertical que fa simètrics els buits de les finestres i les portes d'accés dels extrems. Les façanes tenen molt poca ornamentació, que es basa sobretot en petits ràfecs teulats, que protegeixen les finestres i portes de l'aigua. La barana de coronació del terrat, té una peculiar forma de merlets que voregen tot el perímetre, i li donen al mas l'aire d'una talaia.
L'estat actual del mas és bo. De la finca se'n ha segregat una part, on hi queda la bassa circular, el motor i la sínia. El traçat del caminal s'ha modificat, però es conserva una placeta amb palmeres.

## Referències

* ↑ Pla especial urbanístic: catàleg de masos en sòl no urbanitzable, Reus. Reus: l'Ajuntament, 2004, p. 69-70.
# Unió Democràtica del Poble Ruandès

La Unió Democràtica del Poble Ruandès (francès Union Démocratique du Peuple Rwandais, UDPR) és un partit polític de Ruanda.

## Història

El partit es va establir el 1992. Es va unir a l'aliança dirigida pel Front Patriòtic Ruandès (FPR) a les Eleccions parlamentàries ruandeses de 2003, en els quals va obtenir un únic escó. Va romandre com a part de l'aliança a les eleccions parlamentàries ruandeses de 2008, mantenint el seu únic escó. No obstant això, va perdre el seu escó a les eleccions parlamentàries ruandeses de 2013.

## Referències

* ↑ Tom Lansford (2014) Political Handbook of the World 2014, CQ Press, p1204

## Enllaços externs

* (anglès) Web oficial Arxivat 2018-05-13 a Wayback Machine.
# Andrew Little

Andrew Little (New Plymouth, 7 de maig de 1965) és un polític neozelandès i diputat de la Cambra de Representants de Nova Zelanda, expresident del Partit Laborista entre el 2009 i 2011. Va ser el secretari en cap del sindicat més gran de Nova Zelanda, l'Engineering, Printing and Manufacturing Union (EPMU).

## Inicis

Little va néixer a New Plymouth i allí va anar a l'Escola Secundària de Nois de New Plymouth (New Plymouth Boys' High School). Va ser estudiant a la Universitat Victòria de Wellington en la dècada de 1980, on estudià dret, filosofia i polítiques públiques. Va ser guanyar les eleccions per a president de l'Associació Estudiantil de la Universitat Victòria de Wellington i després seria president entre el 1988 i 1989 del Sindicat d'Associacions Estudiantils de Nova Zelanda. Al graduar-se va acceptar un treball com a advocat al Sindicat d'Enginyers. El 1997 va ser nomenat l'advocat en cap d'aquest sindicat. Dos anys més tard va ser nomenat assistent del secretari nacional del sindicat i va ser elegit secretari nacional quan Rex Jones va dimitar el 2000.

## President

El 2 de març de 2009 va ser anunciat que Little era el nou president del Partit Laborista. Va ocupar aquest càrrec fins al 2011, quan va començar a ser diputat.

## Diputat

Parlament de Nova Zelanda :
| Anys | Leg. | Circumscripció | Llista | Partit |
| 2011-actualitat | 50 | Llista | 15 | Laborista |
Fou candidat en les eleccions de 2011 a la circumscripció electoral de New Plymouth. El diputat aleshores de la circumscripció era Jonathan Young del Partit Nacional. Little perdé amb el 40,41% del vot contra el 53,31% del vot de Young. La majoria de Young era de 4.270 vots dels 33.095 vots vàlids emesos. Tot i perdre, degut al sistema electoral de representació proporcional mixta i l'alt posicionament de Little a la llista electoral del Partit Laborista (quinzè), Little va esdevenir diputat a la Cambra de Representants de Nova Zelanda.

## Referències

* ↑ (anglès) «Andrew Little – List member, Labour Party Arxivat 2013-03-06 a Wayback Machine.». Parlament de Nova Zelanda. [Consulta: 22/01/2013.]
* ↑ (anglès) «Official Count Results -- New Plymouth Arxivat 2013-02-08 a Wayback Machine.». Comissió Electoral. [Consulta: 22/01/2013.]
* ↑ (anglès) Donnell, Hayden: «Colourful crop of new MPs heading for Parliament». The New Zealand Herald. [Publicació: 28/11/2011.] [Consulta: 22/01/2013.]

## Vegeu també

* Partit Laborista de Nova Zelanda

## Enllaços externs

* (anglès) Andrew Little a la pàgina web del Parlament de Nova Zelanda Arxivat 2013-03-06 a Wayback Machine.
* (anglès) Andrew Little a la pàgina web del Partit Laborista
# World Ports Classic 2014

La World Ports Classic 2014, 3a edició de la World Ports Classic, es va disputar el 24 i 25 de maig de 2014, a diferència de les dues edicions anteriors, quan es disputà a finals d'agost, sobre un recorregut de 355,5 km repartits entre dues etapes. La cursa formava part del calendari de l'UCI Europa Tour 2014, amb una categoria 2.1.
El vencedor fou el neerlandès Theo Bos (Belkin Pro Cycling Team), amb el mateix temps que el segon classificat, Ramon Sinkeldam (Giant-Shimano) però amb millors posicions en les dues etapes, tercer i segon respectivament, que Sinkeldam. Bos també guanyà la classificació dels punts, mentre Sinkeldam guanyà la dels joves. El Wanty-Groupe Gobert fou el vencedor de la classificació per equips.

## Equips

L'organització convidà a prendre part en la cursa a set equips World Tour, vuit equips continentals professionals i tres equips continentals:

### equips World Tour

    AG2R La Mondiale, Astana Qazaqstan Team, Belkin Pro Cycling Team, Giant-Shimano, Team Katusha, Lotto-Belisol, Omega Pharma-Quick Step

### equips continentals professionals

    Bretagne-Séché Environnement, Cofidis, IAM Cycling, MTN Qhubeka, Neri Sottoli, NetApp-Endura, Topsport Vlaanderen-Baloise, Wanty-Groupe Gobert

### equips continentals

    De Rijke, Metec-TKH, Wallonie-Bruxelles

## Etapes

| Etapa | Data | Recorregut | Km | Vencedor d'etapa | Líder de la general | Ref. |
| 1a | 24 de maig | Rotterdam - Anvers | 195 | André Greipel (GER) | André Greipel (GER) | |
| 2 | 25 de maig | Anvers - Rotterdam | 160,5 | Ramon Sinkeldam (NED) | Theo Bos (NED) | |

## Classificació final

| | Ciclista | Equip | Temps |
| 1 | Theo Bos (NED) | Belkin Pro Cycling Team | 8h 08' 00" |
| 2 | Ramon Sinkeldam (NED) | Giant-Shimano | m. t. |
| 3 | Aleksandr Pórsev (RUS) | Team Katusha | + 5" |
| 4 | Greg Henderson (NZL) | Lotto-Belisol | + 9" |
| 5 | Andreas Stauff (GER) | MTN Qhubeka | + 10" |
| 6 | Jesper Asselman (NED) | Metec-TKH | + 11" |
| 7 | André Greipel (GER) | Lotto-Belisol | + 12" |
| 8 | Wesley Kreder (NED) | Wanty-Groupe Gobert | + 12" |
| 9 | Matteo Pelucchi (ITA) | IAM Cycling | + 12" |
| 10 | Louis Verhelst (BEL) | Cofidis | + 13" |

## Referències

* ↑ «World Ports Classic op oorspronkelijke parcours in mei» (en neerlandès). Het Laatste Nieuws. De Persgroep Nederland, 24-02-2014 [Consulta: 25 maig 2014].
* ↑ «Classificació 1a etapa». letour.fr [Consulta: 27 maig 2014].
* ↑ «Classificació 2a etapa». letour.fr [Consulta: 27 maig 2014].

## Enllaços externs

* World Ports Classic 2014 - Lloc web oficial
# Identitat d'òrgan

Identitat d'òrgan en la genètica, és el fenomen pel qual durant el desenvolupament embrionari d'animals i plantes els grups de cèl·lules en el moment que coneixen quina és la seva posició dins l'embrió, es diferencien cap a un determinat òrgan o estructura, adquirint un compromís de destí cel·lular. En la presa d'aquesta decisió hi intervenen tant les interaccions amb les cèl·lules del voltant com els gradients de factors morfogenètics que defineixen els eixos corporals.

## En Drosophila melanogaster

El pla corporal de tots els artròpodes inclou dos parells d'apèndixs per cada segment: un parell dorsal i un altre ventral. En la mosca de la fruita els apèndixs de la forma adulta es formen a partir d'estructures anomenades discs imaginals que es determinen ja en l'estadi embrionari i creixen durant l'etapa larvària.
Els apèndixs concrets que donen lloc als discs imaginals són:
* T1: Parell de discs humerals i parell de potes 1
* T2: Parell d'ales i parell de potes 2
* T3: Parell d'halteris i parell de potes 3
Una vegada definida la identitat de l'òrgan com disc imaginal dorsal, cal la participació dels gens homeòtics.

## Formació de dents de mamífers

Les dents es formen a partir dels teixits mesenquimàtic i epitelial que es converteixen al final del procés en odontoblasts i ameloblasts respectivament. S'ha vist una “comunicació” recíproca entre ambdós teixits.
# Ilirneyita

La ilirneyita és un mineral de la classe dels òxids, que pertany al grup de la zemannita.

## Característiques

La ilirneyita és un òxid de fórmula química Mg$_{0,5}$[ZnMn$^{3+}$(TeO₃)₃]·4,5H₂O. Va ser aprovada com a espècie vàlida per l'Associació Mineralògica Internacional l'any 2015. Cristal·litza en el sistema hexagonal. És l'anàleg amb Mn$^{3+}$ de la zemannita. També és l'anàleg amb Zn-Mn($^{3+}$) de la kinichilita i la keystoneïta.

## Formació i jaciments

Va ser descoberta al dipòsit de Sentyabr’skoe, a l'okrug autònom de Txukotka (Districte Federal de l'Extrem Orient, Rússia). Es tracta de l'únic indret on ha estat trobada aquesta espècie mineral.

## Referències

* ↑ «Ilirneyite» (en anglès). Mindat. [Consulta: 5 novembre 2016].
# 473 aC

L'any 473 aC va ser un any del calendari romà prejulià. Durant la República Romana es coneixia com l'Any del consolat de Mamerc i Jul, o de vegades, any 280 Ab urbe condita o de la fundació de Roma. La denominació 473 aC per a aquest any s'ha emprat des de l'edat mitjana, quan el calendari Anno Domini va ser el mètode més usat a Europa per a anomenar els anys.

## Esdeveniments
### Antiga Grècia

* Els habitants de la ciutat de Tàrent, que combatien al costat dels de Règion, van ser vençuts pels messapis.
* Cèfal de Siracusa, pare de l'orador Lísias, s'estableix a Atenes (data aproximada).
* Mícit, tirà de Règion, es va posar al costat dels tarentins en la guerra contra els iapigis, que va acabar en una derrota grega on van morir tres mil soldats de Règion. Els fugitius van ser perseguits fins a les portes de la ciutat.

### República Romana

* Són elegits cònsols de Roma Luci Emili Mamerc i Vopisc Juli Jul. Aquell any hi va haver seriosos conflictes: l'assassinat del tribú de la plebs Gneu Genuci, que havia defensar amb vehemència la Llei Cassia agraria d'Espuri Cassi Viscel·lí aprovada el 476 aC. Genuci presentar una acusació formal contra els cònsols de l'any anterior (474 aC) Luci Furi i Gneu Manli. Alarmats, els patricis van assassinar Genuci al seu propi llit. Això va originar diversos aldarulls.
* Voleró Publili havia servit amb distinció com a primer centurió. Després de deixar el servei el van cridar a files com a simple soldat davant dels aldarulls produïts per l'assassinat de Genuci, i va refusar d'obeir. Els cònsols van ordenar als lictors la seva detenció, però es va resistir i va tenir el suport del poble. Els cònsols van ser expulsats del Fòrum i davant dels aldarulls el Senat es va veure obligat a actuar.

## Referències

* ↑ Funegan, Jack (et al.). Chronos, kairos, Christos : nativity and chronological studies. Winona Lake [IN]: Eisenbrauns, 1989, p. 115. ISBN 9780931464508.
* ↑ Diodor de Sicília. Biblioteca històrica, XI, 52
* ↑ Smith, William (ed.). «Cephalus». A Dictionary of Greek and Roman biography and mythology. [Consulta: 6 gener 2024].
* ↑ Diodor de Sicília. Biblioteca històrica, XI, 54
* ↑ Titus Livi. Ab Urbe Condita, II, 54
* ↑ Titus Livi. Ab Urbe Condita, II, 55-56
# Síbia superba

La síbia superba (Heterophasia pulchella) és un ocell de la família dels leiotríquids (Leiothrichidae).

## Hàbitat i distribució

Habita els boscos dels Himàlaies a l'est de l'Índia al sud d'Arunachal Pradesh, muntanyes Khasi i Cachar i Nagaland, sud-est del Tibet, nord-est de Myanmar i sud-oest de la Xina al nord-oest de Yunnan.

## Referències

* ↑ «Síbia superba». Cercaterm. TERMCAT, Centre de Terminologia. Rev. 20/12/2021(català)
# Mas del Dolcet

El Mas del Dolcet és una masia de Manlleu (Osona) inclosa a l'Inventari del Patrimoni Arquitectònic de Catalunya.

## Descripció

Masia de planta, pis i golfes amb un cos de porxos adossat a la façana sud-oest. Aquesta masia surt citada al fogatges de 1553 de les parròquies i terme de Manlleu. Té un valor tipològic i testimonial de les masies de Manlleu i la seva evolució. És interessant també per la reforma soferta a principis del segle xx, on l'entrada principal es trasllada a la façana de tramuntana. Cal destacar l'entrada principal de pedra picada de punt rodó, totes les obertures de pedra picada i un pou situat a tramuntana.

## Referències

* ↑ «El Dulcet». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 9 març 2019].